fi en fi fi fi fi fi en fi fi fi fi fi en fi fi en en fi fi fi fi fi fi fi fi fi es fi fi fi fi fi fi fi fi fi fi fi fi fi fi fi en hbs_lat fi fi fi fi fi fi fi fi en fi sv fi sv fi fi fi fi fi fi fi fi fi fi fi fi fi fi fi fi fi fi fi fi nl fi
Sari Kaasinen - asiantuntija, muusikko, yrittäjä
Sari Kaasinen on muusikko, äiti ja mummi, säveltäjä ja sanoittaja. Musiikin tohtori, opettaja ja taiteilija, yrittäjä ja kulttuurimatkailun asiantuntija. Lue alta lisää!
Ainutlaatuinen yhdistelmä yrittäjää ja taiteilijaa jättää vahvan tunnejäljen kuulijaan.
Sarista piti tulla navettapiika. Se haave jäi toteutumatta, kun musiikki vei mukanaan ja maailma tarjosi monia mielenkiintoisia tehtäviä. Ennen kaikkea Sari on äiti ja mummi, mutta myös muusikko, säveltäjä ja sanoittaja. Musiikin tohtori, opettaja ja taiteilija, yrittäjä ja kulttuurimatkailun asiantuntija.
Viimeksi hän on ollut otsikoissa Euroopan kulttuuripääkaupunki haussa Saimaa-ilmiön hankejohtajana ja sen jälkeen koululaisoopperan säveltäjänä. Nyt hän toimii Itä-Suomen European Region of Gastronomy -hankkeen hankejohtajana. Sari tunnetaan myös aktiivisena kulttuurivaikuttajana. Hän on mukana Itä-Suomen unionissa ja Taideneuvostossa.
Sari tietää, miten tärkeätä on pitää maaseutu elinvoimaisena ja pitovoimaisena. Juuret ovat syvällä Pohjois-Karjalan mullassa ja kotikunta Rääkkylä aina lähellä sydäntä.
Parhaillaan Sari valmistautuu elämäntyönsä Värttinän juhlakiertueelle juhlimaan 30-vuotista Oi Dai -levyä, joka teki historiaa myymällä kultaa ja platinaa.
Sarin innostava puhetapa pulppuaa karjalaista iloa ja huumoria. Hän osaa ottaa yleisönsä ja kertoo kansantajuisesti, miksi olemme yhdessä enemmän ja miksi asioita kannattaa lähestyä ilon kautta.
Suomen menestynein kansanmusiikkiyhtye Värttinä on Sarin elämäntyö. Värttinä juhlii jo 40-vuotista taivaltaan vuonna 2023. Kultaa, platinaa, Emma-patsas, oma tähti Walk of Famessa, mukana musiikkimuseo Famessa ja useita tehtyjä maailmankiertueita.
Värttinä perustettiin vuonna 1983 Kaasisen perheen pirtinpöydän ääreessä. Värttinän jälkeen Sarin menestyksekäs sooloura vei hänet ympäri Suomea Otava-yhtyeen keulahahmona. Sarin musiikissa kuuluvat elämän eri vaiheet rempseistä ilon lauluista haikeisiin eron tunnelmiin. Käteen sopivat erilaisten kanteleiden lisäksi kaksirivinen haitari ja joskus, erityistilanteissa myös viulu.
Nykyisin Sari esiintyy paitsi soolona myös yhtenä kolmesta muusikosta Set’Akat yhtyeessä. Sarin kanssa Set’Akoissa laulavat ja soittavat Värttinästä tutut Mari Kaasinen ja Karoliina Kantelinen.
Tohtorin tutkinnon Sari teki kehtolauluperinteestä Sibelius-Akatemian kansanmusiikkiosastolle. Kehtolauluja tutkiessaan Sari huomasi, miten sanat ja sävelet soljuivat kuin itsestään. ”Mitä tyhjempi mieli on ajatuksista, sitä vaivattomammin laulu syntyy, elää hetkessä ja hetkestä.”
Sarin soolokonsertit ovat monipuolinen kattaus Sarin omaa tuotantoa ja kansanmusiikkia. Soolokonserteissa soivat eri kokoiset kanteleet ja yleisö pääsee myös osaksi Sarin musiikillista matkaa tarinoiden kautta.
Set’akat on Sari ja Mari Kaasisen sekä Karoliina Kantelisen muodostama lauluyhtye, joka on laulanut yhdessä jo yli 10 vuoden ajan. Set’akkojen laululliset juuret ovat Värttinä-yhtyeessä. Set’akat tarkoittaa kanssakulkijoita.
Kun Set’akat kokoontuvat yhteen, alkavat sisot laulaa ja ilo raikaa!
Ilon kautta, yhdessä ja vieraanvaraisuutta viljellen
Sari Kaasinen on musiikin tohtori, opettaja ja taiteilija, yrittäjä ja kulttuurimatkailun asiantuntija. Viimeksi hän on ollut otsikoissa Euroopan kulttuuripääkaupunki haussa Saimaa-ilmiön hankejohtajana ja sen jälkeen koululaisoopperan säveltäjänä. Nyt hän toimii Itä-Suomen European Region of Gastronomy -hankkeen hankejohtajana.
Sarin innostava puhetapa pulppuaa karjalaista iloa ja huumoria. Hän osaa ottaa yleisönsä ja kertoo kansantajuisesti, miksi olemme yhdessä enemmän ja miksi asioita kannattaa lähestyä ilon kautta.
Sari syttyy, kun saa puhua karjalaisesta vieraanvaraisuudesta. Matkailun näkökulmasta karjalainen vieraanvaraisuus on supervoima, jota ei voi koskaan olla liikaa. Jaettu hyvä on parempi hyvä. Miksi karjalaiset ovat tunnettuja vieraanvaraisuudestaan ja voiko vieraanvaraiseksi oppia? Miten antamalla enemmän, saat enemmän ja muita taikakeinoja asiakkaan hurmaamiseen. Soiva luento, jossa kuulijat osallistetaan hauskalla tavalla.
Kahden suuren matkailua ja kulttuuria yhdistävän hankkeen hankejohtajana toimiminen on antanut Sarille ainutlaatuisen tilaisuuden tarkastella suomalaista kulttuurimatkailua aitiopaikalta. Parasta, mitä kulttuurimatkailulle voi tapahtua ovat matkailusta innostuneet taiteilijat ja päinvastoin. Kulttuurimatkailu tarvitsee taiteilijoita, jotka pistävät itsensä likoon ja antavat taiteellisen panoksensa yhteisöjen elinvoiman kasvattamiseksi. Ja kulttuurimatkailukenttä tarvitsee myös matkailualan tekijöitä, jotka näkevä kulttuurin ja oman kulttuuriperintömme arvon. Sari sukkuloi sujuvasti molemmissa kentissä.
Joka päivä voit valita ilon, mutta miten se onnistuu, jos maailma kaatuu niskaan? Sari pulputtaa iloa ja kertoo ilon voimasta. Siitä, miten positiivinen kutsuu luokseen hyvää ja moninkertaistaa menestyksen. Soiva luento, jossa kuulijatkin pääsevät osallisiksi.
”Kun ite tekköö, niin hyvä tulloo, ja kun yhdessä tehdään, tulloo paras.”
Sari kertoo oman yrittäjätarinansa, tärkeimmät oppinsa ja menestyksensä salaisuuden. Mitkä ovat olleet Sarin yrittäjän polulla ne tärkeimmät oppiläksyt? Mitä kannattaa välttää? Milloin kannattaa vaihtaa suuntaa? Mikä on paras kompassi? Mistä menestys syntyy? Miten jaksaa eteenpäin? Soiva luento, jossa kuulijat osallistetaan hauskalla tavalla.
”Sari saa ihmiset innostumaan ja herättää omalla aitoudellaan kuulijat teemaan."
Mari Ravattinen, Mielen melodiat
Sarin ainutlaatuinen yhdistelmä yrittäjää ja taiteilijaa jättää vahvan tunnejäljen kuulijaan.”
Mari Ravattinen, Mielen melodiat
Sari Kaasinen aloitti opettamisen jo ennen kuin oli itse päässyt ylioppilaaksi. Ensin kanteleoppilaita oli kolme. Sitten kolmetoista. Pian jo kolmekymmentäkolme. Satakolmekymmentäkolme. Lappeenrannan Metkukuorossa heitä oli peräti 1000 yhtä aikaa.
Sari on ryhmien opettajana oikea luonnovoima. Hän tempaisee mukaansa, innostaa, kannustaa, näyttää, yllyttää ja ohjaa väsymättä. Oppimisesta tulee hauskaa yhdessätekemistä.
Opettaminen on parasta, mitä Sari tietää. Se tulee luonnostaan, selkäytimestä, ja se palkitsee. Sekä opettajan että oppilaan.
Sari Kaasinen opettaa eri kokoisten kanteleiden soittoa ja laulua. Sarin kantelemestarikurssilla jokainen oppii viisikielisen kanteleen salat tunnissa. Tunnin lopuksi oppilas saa diplomin. Hauska ja helppo aktiviteetti vaikkapa työyhteisön virkistyspäivään tai minkä tahansa ryhmätapahtuman ohjelmaksi.
Sarin laulukursseilla tutustutaan omaan ääneen ja sen luonnolliseen tuottamiseen. Siellä karistetaan kehomuistista laulamiseen liittyviä lukkoja ja palataan taas oman, luonnollisen äänen pariin. Varaa yksityistunti tai ryhmätunti tästä:
Väännän äänen Värttinäksi: sari@sarikaasinen.com
Kulttuuria, matkailua ja kulttuurimatkailua
Sari Kaasinen on pitkän linjan kulttuuri- ja matkailualan yrittäjä. Kulttuurikoti Villa Ruusula Rääkkylässä on muotoutunut oman perheen kodista kulttuurimatkailukohteeksi ja tapahtuma-alan yritykseksi.
Sari on vuosien ajan määrätietoisesti laajentanut toimintaansa ja pitänyt aina johtolankanaan korkean laadun ja toimivuuden ajatusta. Reilusti karjalaista vieraanvaraisuutta, kodinomaista tunnelmaa, laulua, soittoa ja taidetta – sitä on Kulttuurikoti Villa Ruusula. www.villaruusula.fi
Juuret ovat Pohjois-Karjalassa aina. Rääkkylän luonto on yhä edelleen Sarin luovuuden lähde. Sarille on kunnia-asia toimia yrittäjänä juuri omassa kotikunnassaan Rääkkylässä; hänet valittiinkin Rääkkylän vuoden yrittäjäksi vuonna 2021.
Lataa mediapaketti tästä pakattuna zip (7 Mt) tiedostona.
Sari Kaasinen // 050 564 0930 // sari@sarikaasinen.com // Seuraa somessa